**Karim Matmour** (arab. كريم مطمور‎‎‎, s. 25. kesäkuuta 1985 Strasbourg, Ranska) on algerialainen jalkapalloilija. Laitahyökkääjä pelaava Matmour edustaa Saksan 2. Bundesliigassa pelaavaa Kaiserslauternia.

Ura
---

Matmourin jalkapalloura alkoi ASPV Strasbourgin junioreissa vuonna 1991. Sittemmin hän siirtyi samaisen kaupungin suurimman seuraan RC Strasbourgin reservijoukkueeseen, josta Matmour siirtyi opiskelunsa vuoksi amatööritasolla pelanneeseen ASPV Strasbourgiin.

### SC Freiburg

Lyhyen sopimuksen päätteeksi hän siirtyi Saksaan SC Freiburgin reservijoukkueeseen. Sittemmin Matmourin ammattilaisuransa sai alkunsa, kun hänet nostettiin Freiburgin edustukseen tammikuussa 2006. Matmour pelasi ensimmäisen ottelunsa 2. Bundesliigassa 28. tammikuuta 2006 Dynamo Dresdeniä vastaan tultuaan vaihdosta kentälle ottelun 67 minuutin kohdalla. Samalla kaudella hän teki ensimmäiset maalinsa vierasottelussa Hansa Rostockia vastaan. Freiburg voitti ottelun 1–2 Matmourin kahdella maalilla. Seuraavat kaksi kautta Matmour pelasi Freiburgin paidassa yhteensä 63 ottelua, joissa hän teki kahdeksan maalia.

### Borussia Mönchengladbach

Kesäkuussa 2008 Matmour allekirjoitti neljän vuoden sopimuksen Borussia Mönchengladbachin kanssa. Hän pelasi ensimmäisellä Bundesliiga kaudellaan 34 ottelua, joissa hän onnistui tekemään kolme maalia. Avausmaali syntyi kotiottelussa Werder Bremeniä vastaan 30. elokuuta 2008. Kaudella 2009–2010 Matmour pelasi 25 ottelua ja teki yhden maalin, joka syntyi kotiottelussa Hertha Berliniä vastaan. Maali oli myös ottelun voittomaali.

Kolmannella kaudella (2010–2011) Matmour kärsi kauden alussa nilkkavammasta. Hän pelasi kaksi ottelua, kunnes joutui olemaan sivussa kaksi kuukautta. Matmour palasi takaisin Mönchengladbachin kokoonpanoon 6. marraskuuta 2010 ottelussa Bayern Müncheniä vastaan. Matmour loukkasi ottelussa akillesjänteensä ja oli sivussa kaksi viikkoa. Sittemmin hän menetti pelipaikkansa oltuaan liian pitkään sivussa kauden alussa sattuneiden loukkaantumisten vuoksi. Matmour päätti olla tekemättä jatkosopimusta joukkueen kanssa, kun valmentaja Lucien Favre oli pudottanut hänet avauskokoonpanosta. Mönchengladbach sijoittui kauden päätteeksi Bundesliigassa sijalle 18, joka tarkoitti sitä, että joukkue joutui karsimaan paikastaan säilyäkseen Saksan pääsarjassa. Mönchengladbach kohtasi kaksiosaisessa ottelussa VfL Bochumin, jonka se voitti yhteismaalein 2–1. Matmour pääsi kentälle ensimmäisessä ottelussa 83 minuutin kohdalla.

### Eintracht Frankfurt

1. heinäkuuta 2011 Matmour allekirjoitti yhden vuoden sopimuksen 2. Bundesliigassa pelaavan Eintracht Frankfurtin kanssa. Matmour onnistui tekemään avausottelussaan maalin Greuther Fürthia vastaan 15. heinäkuuta 2011 tultuaan vaihdosta kentälle. Matmour oli vaihtopelaajan roolissa seitsemässä ensimmäisessä pelissä, mukaan lukien yhdessä Saksan cupin ottelussa. Hän pelasi ensimmäisen kerran avauksessa 15. elokuuta 2011 kotiottelussa Fortuna Düsseldorfia vastaan. Ottelu päättyi tasan 1–1. Matmour pelasi vielä seuraavankin ottelun avauksessa, kunnes jäi loppu kaudeksi vaihtopelaajan rooliin. Hän onnistui tekemään ratkaisevan maalin Alemannia Aachenia vastaan. Matmour vei kaksi minuuttia Aachenin Aïmen Demain tasoitusmaalista 4–3 voittoon. Maali oli samalla hänen kauden kolmas. Matmour nousi 18. helmikuuta 2012 jälleen joukkueensa sankariksi, kun hän teki hattutempun kotiottelussa FSV Frankfurtia vastaan. Ottelu päättyi Eintracht Frankfurtin 6–1 voittoon. Hattutemppu oli samalla Matmourin ammattilaisuran ensimmäinen. Matmour oli myös joukkueen avauskokoonpanossa. Kauden päätteeksi Eintracht sijoittui 2. Bundesliigassa toiseksi ja nousi kaudeksi 2012–2013 Bundesliigaan. Kauden päätyttyä joukkueen valmentaja Armin Veh vakuutti tekevänsä Matmourin kanssa jatkosopimuksen.

Maajoukkueura
-------------

Matmour aloitti Algerian maajoukkueessa pelaamisen vuonna 2007, saatuaan ensimmäisen kutsun maajoukkueeseen 6. helmikuuta 2007. Hän pelasi myös ensimmäiset arvokisansa vuoden 2010 Afrikan-mestaruuskisoissa. Kisoissa Matmour teki yhden maalin puolivälierissä Norsunluurannikkoa vastaan. Toiset arvokisansa Matmour pelasi vuoden 2010 MM-kisoissa, jossa hän pelasi maansa kaikki kolme ottelua.

3. toukokuuta 2012 Matmour ilmoitti päättäneensä maajoukkueuransa. Hän ei kuitenkaan kieltänyt lopettavansa kokonaan maajoukkuepelejä, mutta ottavansa tauon maajoukkuepeleistä. Matmour pelasi urallaan kolmekymmentä maaottelua ja teki niissä kaksi maalia.

### Maaottelumaalit

| # | Päivämäärä | Pelipaikka | Vastustaja | Tilanne | Lopputulos | Kilpailu |
| --- | --- | --- | --- | --- | --- | --- |
| 1 | 7. kesäkuuta 2009 | Stade Moustapha Tchaker, Blida, Algeria |  Egypti | **1** – 0 | 3 – 1 | MM-karsinta 2010 |
| 2 | 24. tammikuuta 2010 | Estádio Nacional do Chiazi, Cabina, Angola |  Norsunluurannikko | **1** – 1 | 3 – 2 | AM-kisat 2010 |
|

Yksityiselämä
-------------

Matmour syntyi Strasbourgissa ja on perheensä nuorin lapsi. Hänen vanhempansa ovat kotoisin Tiaretista, Algeriasta, kuten myös suurin osa hänen sisaruksistaan. Matmour kertoi olevansa toinen lapsista, joka on syntynyt Ranskassa ja tämän myötä ei puhu kunnolla arabiaa, koska sisaruksensa puhuivat aina hänelle ranskaa. Matmour kertoi kuitenkin ymmärtävänsä arabiaa.

Matmour on naimisissa poplaulaja Manel Filalin kanssa.

Lähteet
-------

1. ↑  Gladbach verpflichtet Matmour 4.6.2008 *Kicker* Viitattu 11.1.2010 (saksaksi)
2. ↑  African goals in Europe: 30-31 Aug *BBC* 2.9.2008 Viitattu 3.6.2012 (englanniksi)
3. 1 2  Matmour ou les raisons d’une mise à l’écart injuste *Le Buteur* 7.3.2011 Viitattu 10.6.2012 (ranskaksi)
4. ↑  Bundesliga 2010/2011 *worldfootball* Viitattu 10.6.2012 (englanniksi)
5. ↑  Borussia Mönchengladbach 1 - VfL Bochum 0 : Matmour fait basculer le match, Yahia fulmine *Le Buteur* 21.5.2011 Viitattu 10.6.2012 (ranskaksi)
6. ↑  Matmour signe à l'Eintracht Francfort *DZfoot* 1.7.2011 Viitattu 2.7.2011 (ranskaksi)
7. ↑  SpVgg Greuther Fürth v Eintracht Frankfurt *ESPN Soccernet* 15.7.2011 Viitattu 9.6.2012 (englanniksi)
8. ↑  Eintracht Frankfurt v Fortuna Düsseldorf *ESPN Soccernet* 15.8.2011 Viitattu 9.6.2012 (englanniksi)
9. ↑  Matmour sur le banc contre Alemannia Aachen *Le Buteur* 20.11.2011 Viitattu 10.6.2012 (ranskaksi)
10. ↑  Matmour buteur décisif face à Aix-la-Chapelle *Le Buteur* 21.11.2011 Viitattu 9.6.2012 (ranskaksi)
11. ↑  Verts Karim Matmour déchaîné sous les yeux de Halilhodzic *DZfoot* 19.2.2012 Viitattu 19.2.2012 (ranskaksi)
12. ↑  Super Matmour Roi de Francfort *Le Buteur* 19.2.2012 Viitattu 9.6.2012 (ranskaksi)
13. ↑  Eintracht Frankfurt v FSV Frankfurt *ESPN Soccernet* 18.2.2012 Viitattu 9.6.2012 (englanniksi)
14. ↑  Eintracht Frankfurt palaa Bundesliigaan *HS* 24.4.2012 Viitattu 9.6.2012
15. ↑  Armin Veh : «Matmour restera avec nous la saison prochaine» *Le Buteur* 2.5.2012 Viitattu 9.6.2012 (ranskaksi)
16. ↑  Ivory Coast 2-3 Algeria (aet) *BBC* 24.1.2010 Viitattu 3.6.2012 (englanniksi)
17. ↑  Matmour annonce sa retraite ! *Le Buteur* 3.5.2012 Viitattu 9.6.2012 (ranskaksi)
18. ↑  Communiqué de Karim Matmour *Le Buteur* 3.5.2012 Viitattu 9.6.2012 (ranskaksi)
19. 1 2 3 4  Matmour en toute intimité *Le Buteur* 6.2.2010 Viitattu 10.6.2012 (ranskaksi)
20. ↑  هكذا اختار نجم الخضر شريكة حياته بألمانيا *Echorouk Online* 11.5.2010 Viitattu 23.8.2010 (arabiaksi)

Aiheesta muualla
----------------

* Virallinen kotisivu
* Worldfootball

Algerian joukkue – Jalkapallon AM-kilpailut 2010
1 Ousserir |
2 Bougherra |
3 Belhadj |
4 Yahia |
5 Halliche |
6 Mansouri |
7 Bezzaz |
8 Lemmouchia |
9 Ghezzal |
10 Saïfi |
11 Raho |
12 Babouche |
13 Matmour |
14 al-Aïfaoui |
15 Ziani |
16 Chaouchi |
17 Zaoui |
18 Bouazza |
19 Yebda |
20 Meghni |
21 Ziaya |
22 Abdoun |
23 Zemmamouche |
Valmentaja Saâdane

Algerian joukkue – Jalkapallon MM-kilpailut 2010
1 Gaouaoui |
2 Bougherra |
3 Belhadj |
4 Yahia |
5 Halliche |
6 Mansouri |
7 Boudebouz |
8 Lacen |
9 Ghezzal |
10 Saïfi |
11 Djebbour |
12 Bellaid |
13 Matmour |
14 Medjani |
15 Ziani |
16 Chaouchi |
17 Guedioura |
18 al-Aïfaoui |
19 Yebda |
20 Mesbah |
21 Kadir |
22 Abdoun |
23 M'Bolhi |
Valmentaja Saâdane